《题天恩四谥册》
明代·胡应麟

奕叶恩光道路频，一门华衮动星辰。三传凤德依清庙，四拜龙章出紫宸。

金匮易名藏太史，玉阶衔命发行人。君看琬琰新成录，百代何方殿后尘。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。